Source: https://akunahu.com/Account/ActivateAkunaAccount
Timestamp: 2020-07-14 12:58:00
Document Index: 18425299

Matched Legal Cases: ['§ 1', '§ 1', '§ 1', '§ 2', '§ 1', '§ 3']

Üdvözöljük az Akuna HU e-shopjában - AkunaHU.com
Ezen az oldalon tudja a www.akuna.hu oldalon létrehozott már meglévő fiókját átvinni az új AkunaHU.com e-shop oldalra. Ez az oldal azoknak szól, akiknek már van érvényes szerződésük az AKUNA HU Kft.-vel.
Ha Önnek még nincs szerződése és szeretne szerződést kötni, kattintson az gombra - Új regisztráció
Regisztrációs szám info
A karakterszámnak min. '6' kell lennie.
Az Általános Szerződési Feltételek elfogadásához kattintson az alábbi linkre
ÁSZF és Közzétételi Nyilatkozat elfogadása
AKUNA Üzleti Feltételek - Útmutató
Kérjük, vegye figyelembe, hogy az Akuna új feltételei 2019.8.1-től léptek hatályba. Az Üzleti Feltételek teljes szövegét ITT tudja elolvasni.
WWW.AKUNAHU.COM INTERNETES OLDALON MŰKÖDTETETT ON-LINE TERMÉKÉRTÉKESÍTÉSSEL FOGLALKOZÓ, Bartók Béla út 30, Budapest, 1111 SZÉKHELYŰ,
Adószám 13793649243
Adószámú Akuna HU, kft.
A Honlapot valamint a www.akunahu.com internetes webáruházat üzemeltető, a Brnoi-i Járási Bíróságnál vezetett cégjegyzék C részlegének 34758 betétszáma alatt nyilvántartott, Bartók Béla út 30, Budapest, 1111 székhelyű, 13793649243 Adószám, Akuna HU, kft. (Kft.) Társaság (a továbbiakban „Eladó”) jelen Általános szerződési feltételei (a továbbiakban „ÁSZF”) a Polgári Törvénykönyvről (a továbbiakban csak „Polgári törvénykönyv”) szóló 89/2012 Sb. sz. törvény 1751. § 1. bekezdésének rendelkezéseivel összhangban az Eladó és más természetes vagy jogi személy (a továbbiakban csak „Vevő” vagy „Ügyfél) között webáruházon keresztüli vásárlás vagy jelen ÁSZF 3.4. cikkében rögzített módon kötött szolgáltatási szerződés nyomán fennálló kölcsönös jogokat és kötelezettségeket szabályozzák. Az Eladó a webáruházat a www.akunashop.cz internetes címen üzemelteti, mégpedig a webes felületen keresztül (a továbbiakban csak „webáruház webes felülete”).
Jelen ÁSZF szabályozzák továbbá a szerződő felek jogait és kötelezettségeit, amelyek az Eladó www.akunashop.cz internetes címen található (a továbbiakban csak „weboldal”) webáruházának használatából erednek, illetve egyéb kapcsolódó jogviszonyokat.
Azokban az esetekben, amikor az Eladótól vásárolni szándékozó személy nem felhasználó (azaz pl. jogi személy vagy vállalkozó), az Eladó és az ilyen személy közötti jogviszonyt a) az Üzleti együttműködésről szóló szerződés, b) az Üzleti együttműködés szabályait rögzítő ÁSZF, c) az ÁSZF 10. cikkében rögzített egyedi rendelkezések szabályozzák.
Az ÁSZF-től eltérő rendelkezéseket az adásvételi szerződésben lehet rögzíteni. Az adásvételi szerződésben rögzített eltérő rendelkezések előnyt élveznek az ÁSZF-ben rögzítettekkel szemben
Az ÁSZF rendelkezései elválaszthatatlan részét képezik az adásvételi szerződésnek. Az adásvételi szerződés és az ÁSZF szövege cseh nyelven íródott. Adásvételi szerződés cseh nyelven köthető.
Az ÁSZF szövegét az Eladó módosíthatja, illetve kiegészítheti. Ez a rendelkezés nem befolyásolja a módosítások, illetve kiegészítések előtt hatályban levő ÁSZF rendelkezéseiből adódó jogokat és kötelezettségeket.
A Vevő közvetlenül a webáruház webes felületéről rendelhet termékeket. A Honlapon történt regisztráció alapján a Vevő hozzáférhet saját felhasználói fiókjához. A Vevő saját felhasználói webes felületéről (a továbbiakban csak „felhasználói fiók”) rendelhet árut.
A Honlapon történő regisztrálás, valamint rendelés során a Vevő köteles minden esetben a valóságnak megfelelő adatokat megadni. A felhasználói fiókban megadott adatokban történő változás esetén a Vevő köteles adatait aktualizálni. A Vevő által megadott adatokat (a felhasználói fiókban és a megrendelés során) az Eladó a valósággal megegyezőnek fogadja el.
A felhasználói fiókhoz való hozzáférés jelszóval védett. A Vevő köteles megőrizni és titokban tartani a felhasználói fiókjába történő belépéshez szükséges információkat.
A Vevő nem engedélyezheti fiókjának harmadik fél által történő használatát.
Az Eladónak joga van a felhasználói fiókot törölni, különösen akkor, ha a Vevő a felhasználói fiókját nem használja, vagy akkor, ha a Vevő megsérti a szolgáltatási szerződésből eredő kötelességeit (az ÁSZF-ben rögzítetteket is beleértve).
A Vevő tudomásul veszi, hogy a felhasználói fióknak, főként az Eladó, esetleg harmadik személy hardver és szoftver felszereltségének szükséges karbantartási munkálataira tekintettel nem kell folyamatosan elérhetőnek lenni
A webáruház webes felületén elhelyezett termékek bemutatása tájékoztató jellegű és az Eladó nem köteles ezekre a termékekre vonatkozóan megkötni az adásvételi szerződést. A Polgári Törvényköny 1732 paragrafusának 2. bekezdésében rögzítettek itt nem alkalmazandók. A webáruház webes felületén elhelyezett ajánlatok tehát tájékoztató jellegűek és az Eladó nem köteles ezekre az ajánlatokra vonatkozóan megkötni az adásvételi szerződést. Az áru megrendelése történhet a megrendelőlap kitöltésével és elküldésével, e-mailen, esetleg telefonon vagy személyesen leadott rendeléssel.
A Vevő a webáruház webes felületén megtalálja a termékek leírását, beleértve az egyes termékek árát is. A feltüntetett árak az ÁFA-t és minden egyéb kapcsolódó díjat magukba foglalják, ám a szállítási költséget nem tartalmazzák (3.3 fejezet). A webáruház webes felületén feltüntetett árak eltérhetnek az Eladó nem virtuális boltjaiban feltüntetett áraktól. A termékek adott ára addig érvényes, amíg az a webáruház webes felületén megjelenik. Ez a rendelkezés nem korlátozza az Eladót abban, hogy egyéni megállapodás szerinti feltételekkel kössön adásvételi szerződést.
A webáruház webes felületén megtalálhatók az információk az áru csomagolásával és szállításával kapcsolatos költségekről is. A webáruház webes felületén feltüntetett csomagolási és szállítási költségek csak abban az esetben érvényesek, ha az áru kiszállítása a Cseh Köztársaság területén történik
A Vevő az alábbiakban feltüntetett módon rendelhet árut az Eladótól:
a) a webáruház webes felületén található on-line megrendelőlap segítségével;
b) az info@akuna.hu e-mail címre elküldött elektronikus levél segítségével;
c) telefonon, a 0036 70/607 1755-es telefonszámon;
d) személyesen az Akuna HU, kft. (Kft.), Bartók Béla út 30, Budapest, 1111 telephelyén.
Ha a Vevő on-line kíván árut, esetleg szolgáltatást rendelni az Eladótól, ki kell tölteni a webáruház webes felületén található megrendelőlapot. Az on-line megrendelőlap elsősorban az alábbi információkat tartalmazza:
a) a megrendelt termék nevét (a Vevő a megrendelni kívánt terméket „beteszi” a webáruház webes felületén található bevásárló kosárba);
b) az áru vételárának kiválasztott fizetési módját és a kézbesítésének kívánt módját;
c) a szállítással vagy szolgáltatásnyújtással (a továbbiakban csak „megrendelés”) kapcsolatos költségeket.
Ha a Vevő az áru megrendeléséhez a b) vagy c) lehetőséget választja (e-mailen vagy telefonon keresztül történő megrendelés) ajánlott számára a megrendelés leadáskor megadni az alábbi adatokat annak érdekében, hogy megrendelése kielégítő módon elintézésre kerülhessen:
a) Utónév, családi név
b) cím, szállítási cím, amennyiben nem azonos a számlázási címmel
d) telefonos elérhetőség,szükséges az áru típusának esetleges megváltoztatása esetére
e) esetleges kiegészítő adatok
Amennyiben a Vevő az on-line vásárlási lehetőséget választja, az on-line megrendelőlap elküldése előtt lehetősége van az általa megadott adatok ellenőrzésére és megváltoztatására, azaz megrendelése ellenőrzésesére és esetleges módosítására. A Vevő által a megrendelésben megadott adatokat az Eladó a valósággal megegyezőnek tekinti és nem köteles azok valódiságát ellenőrizni. Az Eladó a megrendelés kézhezvételét követően visszaigazoló e-mailt (megrendelés összesítőt) küld a Vevőnek a Vevő által - felhasználói fiókban vagy megrendelésben - megadott e-mail címre (a továbbiakban a „Vevő elektronikus címe”).
Az Eladó kötelezi magát arra, hogy eljuttatja a Vevőhöz az általa megrendelt árut és a Vevő kötelezi magát az általa megrendelt áru kifizetésére.
Az Eladó minden esetben jogosult arra, hogy utólagos megerősítést kérjen a Vevőtől a megrendelését illetően (jóváhagyás), rendszerint elektronikus, írásos vagy telefonos formában.
Az Eladó és a Vevő közötti jogviszony a megrendelés befogadásának (akceptálásának) kézbesítésével jön létre, amelyet az Eladó a Vevőnek elektronikus posta útján, a Vevő elektronikus postacímére küld el.
A Vevő a szolgáltatási szerződés megkötésével egyet ért a távolsági kommunikációs eszközök használatával. A szolgáltatási szerződés megkötésével összefüggésben a távolsági kommunikációs eszközökkel kapcsolatban felmerült költségek (az internetkapcsolat költsége, a telefonhívások költsége) a Vevőt terhelik. Ezek a költségek nem térnek el az alapdíjtól.
AZ ÁRU VÉTELÁRA ÉS FIZETÉSI FELTÉTELEK
A megrendelt áru vételárát, az áru leszállításával kapcsolatos esetleges szerződés szerinti költségeket a Vevő az alábbi módokon fizetheti meg az Eladónak:
készpénzben az Akuna HU, kft. (Kft.), Bartók Béla út 30, Budapest, 1111 sz. alatti telephelyén.
készpénzkímélő HUF átutalással az Eladó alábbi számú bankszámláira:
(a továbbiakban csak „az Eladó bankszámlái”)
A Vevő ez esetben elfogadja, hogy az Akuna HU Kft. (1111 Budapest, Bartók Béla út 30.) által a www.akunahu.com címen felhasználói adatbázisában tárolt személyes adatai átadásra kerüljenek az OTP Mobil Kft. (1093 Budapest, Közraktár u. 30-32.), mint adatkezelő részére. A továbbított adatok köre: felhasználónév, vezetéknév, keresztnév, ország, telefonszám, e-mail cím.
A Vevő a vételárral egy időben köteles az Eladónak megfizetni a megrendelt áruval kapcsolatos csomagolási és kiszállítási költséget is, a szerződésben rögzítettek szerint. Kifejezetten eltérő rendelkezések hiányában a továbbiakban a vételár fogalma alatt a termék ára és a kiszállítási díj együttes összege értendő.
Az Eladó nem tart igényt arra, hogy a Vevő előleget fizessen vagy más fizetést teljesítsen. Ez a rendelkezés nem érinti az ÁSZF 4.4, valamint 4.6 pontjában rögzített és a Vevő által vállalt előrefizetési kötelezettséget.
Készpénzkímélő fizetési mód esetén a megrendelt áru csak a vételár megfizetését követően kerül kiszállításra, azt megelőzően csak egyes kivételes esetekben, előzetes megállapodás alapján. A fizetési határidő az adásvételi szerződés megkötésétől számított 7 nap. Ha a Vevő a megrendelés során a személyes átvétel lehetőségét választotta, az Eladó 7 napon át köteles fenntartani a Vevőnek az árut, ám ha a Vevő a megrendelését 7 napon belül nem veszi át, az Eladó jogosult a termékeket újra eladásra kínálni. Ha a Vevő a készpénzes vagy utánvétes fizetési lehetőséget választotta, a vételárat a termékek átvételének pillanatában köteles megfizetni.
Készpénzkímélő fizetési mód esetén a Vevő köteles a vételár banki átutalásakor megadni az átutalás egyedi azonosítóját (a számla számát). A Vevő vételár megfizetésére vonatkozó kötelezettsége készpénzkímélő fizetési mód esetén abban a pillanatban teljesül, amikor az adott összeget az Eladó számláján jóváírják, vagy a készpénzes fizetés pillanatában.
Az Eladó által a Vevőnek nyújtott esetleges, a termékek vételárát érintő kedvezmények nem vonhatók össze.
Amennyiben az üzleti kapcsolatokban ez szokásos, vagy általánosan kötelező jogszabály ezt előírja, Eladó az adásvételi szerződés alapján megfizetett vételárról a Vevőnek adóügyi bizonylatot - számlát állít ki. Az Eladó ÁFA fizető. Az Eladó az adóügyi bizonylatot - számlát a vételár megfizetését követően állítja ki Vevőnek és elektronikus formában küldi el a Vevő által megadott elektronikus postacímre, vagy a megrendeléssel együtt kézbesíti a számára, esetleg személyesen adja át.
A Vevő tudomásul veszi, hogy a Ptk. 1837 paragrafusában foglaltak szerint nem lehet elállni:
a) a szolgáltatási szerződéstől, ha a szolgáltatás a Vevő kifejezett előzetes hozzájárulásával, az elállásra fenntartott határidő letelte előtt teljesítésre került és a vállalkozó a szerződés megkötése előtt közölte a felhasználóval, hogy ilyen esetben nincs joga a szerződéstől elállni,
b) az árueladási vagy szolgáltatásnyújtási szerződéstől, amelynek ára olyan, a vállalkozó akaratán kívüli pénzügyi piaci ingadozásoktól függ, amelyek az elállási határidő folyamán megtörténhetnek,
c) olyan áru szállítási szerződésétől, amelyet a felhasználó kérése alapján vagy az ő személye számára módosítottak,
d) olyan áru szállítási szerződésétől, amely gyorsan romló, valamint amely az átadást követően elválaszthatatlanul vegyült más termékkel,
e) a felhasználó által meghatározott helyen és kérésére végzett javításról vagy karbantartásról szóló szerződéstől; ez azonban nem vonatkozik a később végrehajtott, kértektől eltérő javításra, vagy a kértektől eltérő pótalkatrészek szállítására,
f) olyan zárt csomagolású termék szállítási szerződésétől, amelyet a felhasználó kivett a csomagolásból és felbontás után higiéniai okokból nem küldhető vissza,
g) lezárt csomagolású hang-, illetve képfelvétel, valamint számítógépes szoftver példányának adásvételi szerződésétől, ha a felhasználó az eredeti csomagolást felbontotta,
h) hírlap, folyóirat és időszaki lap szállítási szerződésétől,
i) szállásnyújtásra, fuvarozásra, étkeztetésre vagy szabadidős tevékenységekhez kapcsolódó szolgáltatásra irányuló szerződéstől, ha a vállalkozó a teljesítést meghatározott időpontban nyújtja,
j) nyilvános árverésen megkötött szerződésektől a nyilvános árveréseket szabályozó törvény alapján, vagy
k) a nem tárgyi adathordozón nyújtott digitális adattartalomra vonatkozó szerződéstől, ha a vállalkozás a felhasználó kifejezett, előzetes beleegyezésével kezdte meg a teljesítést az elállási határidő letelte előtt és a vállalkozó a szerződés megkötése előtt közölte felhasználóval, hogy ilyen esetben nincs joga a szerződéstől visszalépni.
Ha nem az 5.1 cikkelyben leírt vagy olyan esetről van szó, amikor nem lehet az adásvételi szerződéstől visszalépni, a Vevőnek, aki a felhasználó és az árut a személyestől eltérő módon rendelte meg, a Ptk. 1829. § 1. bekezdés rendelkezései értelmében joga van az adásvételi szerződéstől elállni, mégpedig az áru átvételét követő tizennégy (14) napon belül, miközben ha az adásvételi szerződés tárgya több árufajta, több rész leszállítása, ez a határidő az utolsó szállítmány átvételének napjától kezd telni. Az adásvételi szerződéstől való elállást az Eladónak az előző mondatban leírt határidőben kell elküldeni.
Az adásvételi szerződéstől való elálláshoz a Vevő - felhasználó használhatja az Eladó által biztosított mintanyomtatványt, ami a jelen üzletszabályzat mellékletét alkotja. Az adásvételi szerződéstől való elállást a Vevő többek között az Eladó telephelyére (Akuna CZ, s.r.o., Vídeňská 186/118, 619 00 Brno) küldheti vagy az Eladó elektronikus postacímére: info@akuna.cz. Ilyen esetben a Vevő közli Eladóval, hogy eláll az adásvételi szerződéstől, feltünteti a megrendelés számát, a számla számát, a nevet és a vásárlás dátumát.
Az Eladó a Vevőnek az adásvételi szerződéstől való visszalépéshez biztosít Minta tájékoztatást a Vevő távolsági módon megkötött szerződéstől való elállásának jogáról a 363/2013 Sb. számú kormányrendelet alapján. Ez a tájékoztatás az üzletszabályzat elválaszthatatlan mellékletét képezi.
Ha a szerződéstől való elállás az Üzletszabályzat 5.2 cikkelye szerint történik, az adásvételi szerződés az elejétől törlésre kerül. Az árut az adásvételi szerződéstől való visszalépés időpontjától számított tizennégy (14) napon belül vissza kell küldeni. Ha a Vevő visszalép az adásvételi szerződéstől, ő viseli az áru Eladónak történő visszaküldésével kapcsolatos költségeket, mégpedig abban az esetben is, ha az áru a természeténél fogva nem szállítható vissza a szokásos postai úton.
Ha a szerződéstől való elállás az Üzletszabályzat 5.2 cikkelye szerint történik, az Eladó a Vevőtől kapott pénzeszközöket a Vevő általi adásvételi szerződéstől való visszalépést követő tizennégy (14) napon belül visszaadja, mégpedig azonos módon, mint ahogyan azt Eladó a Vevőtől megkapta. Az Eladónak ugyancsak joga van a Vevő általi teljesítést az áru Vevő általi visszaadásakor visszafizetni, vagy más módon visszafizetni, ha ezzel a Vevő egyetért és a Vevő számára ezzel nem keletkeznek további költségek. Ha a Vevő visszalép az adásvételi szerződéstől, az Eladó nem köteles a pénzeszközöket Vevőnek korábban visszafizetni, mint ahogyan a Vevő az árut Eladónak visszaadja, vagy bebizonyítja, hogy az árut Eladó címére feladta.
Vevő tudomásul veszi, hogy amennyiben az általa visszaadott áru megsérült vagy megsemmisült, az Eladónak joga lesz megrendelővel szemben az így keletkezett kára megtérítését érvényesíteni. Az áruban keletkezett kár megtérítésére vonatkozó igényét az Eladó jogosult egyoldalúan beszámítani a Vevő vételár-visszafizetési igényével szemben.
A Vevő tudomásul veszi továbbá, hogy a megrendelt áru (küldemény) át nem vétele nem minősül a szerződéstől való elállásnak. Az adásvételi szerződést kifejezetten törölni kell.
Az áru Vevő általi átvételének időpontjáig az Eladó bármikor jogosult az adásvételi szerződéstől elállni. Ilyen esetben az Eladó késedelem nélkül visszafizeti a kifizetett vételárat a Vevőnek mégpedig készpénzkímélő átutalással a Vevő által megadott számlára. Az Eladó a fent felsoroltakkal összhangban, mindenek előtt a következő esetekben jogosult az adásvételi szerződéstől elállni:
- az Eladónak kétségei vannak a Vevő tényleges személyazonosságával kapcsolatban
- az Eladó nem képes az árut az adott határidőben kézbesíteni
- az árut már nem gyártják vagy nem szállítják
- jelentős mértékben megváltozott az ár az áru beszállítójánál és a megrendelő az árváltozást nem fogadja el
- a Vevő hibásan vagy hiányosan töltötte ki az elérhetőségi adatokat, a Vevő nem elérhető, nem válaszol az e-mailekre, stb.
- a megrendelést a Vevő nem hagyta jóvá vagy 7 naptári napot meghaladóan nem fizette ki
- a megrendelést a Vevő a kellő időben nem vette át
Ha az áruval együtt a Vevő ajándékot is kap, a Vevő adásvételi szerződéstől való visszalépése esetén az Eladó és a Vevő között felbontó feltétellel kötött ajándékozási szerződés az ilyen ajándék tekintetében hatályát veszti és a Vevő köteles az Eladónak az áruval együtt az ajándékot is visszaadni.
SZÁLLÍTÁS ÉS AZ ÁRU LESZÁLLÍTÁSA
Abban az esetben, ha a szállítás módjában a Vevő külön kívánsága szerint állapodnak meg, a kockázatot és az ezzel a szállítási móddal kapcsolatos esetleges többletköltségeket a Vevő viseli.
Ha az Eladó az adásvételi szerződés szerint az árut a Vevő által a megrendelésben meghatározott helyre köteles leszállítani, a Vevő köteles az árut a szállításkor átvenni.
Az áru Vevő általi átvétele más megállapodás hiányában alapvetően csak a vételár teljes kiegyenlítése után történhet meg.
Abban az esetben, ha a Vevőnek felróható okból az árut ismételten, vagy a megrendelésben szereplőtől eltérő módon kell kézbesíteni, a Vevő köteles az áru ismételt kézbesítésével, illetve a más kézbesítési móddal kapcsolatos költségeket megtéríteni.
Az áru szállítótól való átvételekor a Vevő köteles az áru csomagolásának sértetlenségét és a küldemény állapotát ellenőrizni és bármilyen hiba esetén azt azonnal közölni a szállítóval. A csomagolás olyan sérülésének észlelése esetén, ami a küldeményhez való jogosulatlan hozzáférésre utal, a Vevő nem köteles a küldeményt a szállítótól átvenni.
A felek szállítással kapcsolatos további jogait és kötelezettségeit az Eladó különös szállítási feltételei szabályozhatják, amennyiben azokat az Eladó kiadja.
A küldemények lehetséges kézbesítési módjainak és azok árainak áttekintése.
- Ha a szállító szolgálatot veszik igénybe a Vevő címére történő kézbesítéshez, a szállítás számlázott díja: 4000,- Ft ÁFÁ-val együtt.
A 89 000,- Ft fölötti vásárlás esetén a Cseh Köztársaság területén a szállítás ingyenes.
- Az árut át lehet venni szállítási költség nélkül a telephelyen
Akuna HU, kft.
Bartók Béla út 30, Budapest, 1111
Az árut a megrendelés megerősítése után a futárszolgálat szállítja ki. A szállítási határidő 2-5 következő munkanap. A szállítási határidő előrefizetés esetén a fizetett összeg Eladó számláján történő jóváírását követően kezd telni. Az Eladó fenntartja a szállítási határidő meghosszabbításának jogát vis maior következtében keletkezett különleges esetekben, amikor objektív okokból nem volt lehetséges a szállítást a feltételezett időben megvalósítani.
Szerződő felek jogait és kötelességeit a hibás teljesítésből eredő jogok tekintetében a megfelelő általánosan kötelező jogszabályok szabályozzák (különösen a Ptk. 1914-1925. §, a 2099-2117. § és a 2161-2174. §).
Az Eladó felel Vevőnek azért, hogy az áru az átadáskor hibátlan. Főként az Eladó felel a Vevőnek azért, hogy abban az időpontban, amikor Vevő az árut átvette:
az áru olyan tulajdonságokkal rendelkezik, amilyenben a felek megállapodtak, megállapodás hiányában olyan tulajdonságai vannak, amilyeneket az Eladó vagy a gyártó leírt, vagy a Vevő elvárt, tekintettel az áru természetére és a vele kapcsolatosan folytatott reklámokra,
az áru megfelel annak a célnak, amelyet az Eladó a használatával kapcsolatban megjelöl, vagy amihez az ilyenfajta áru általában használatos,
az áru minőségben vagy kivitelben megfelel az elfogadott mintának vagy sablonnak, amennyiben a minőség vagy a kivitel minta vagy sablon szerint volt meghatározva,
az áru megfelelő mennyiségű, mértékű vagy tömegű és
az áru megfelel a jogszabályokban szereplő követelményeknek.
Az üzletszabályzat 7.2 cikkelyében szereplő rendelkezéseket nem kell alkalmazni a hiba miatt alacsonyabb áron árult termékeknél, amelyeknél az alacsonyabb árban a hiba miatt állapodtak meg, az áru elhasználódására, ami annak rendeltetésszerű használatából adódik, az használt árunál a hibára, ami megfelel a használatnak vagy elhasználódásnak, ami a Vevő általi átvételkor már az áru sajátja volt, vagy ha ez az áru természetéből következik.
Amennyiben az átvételtől számított hat hónapon belül hiba jelentkezik, ezt úgy kell tekinteni, hogy az áru már az átvételkor hibás volt.
A hibás teljesítésből eredő jogait a Vevő az Eladónál érvényesíti annak telephelye címén, ahol a reklamáció átvétele lehetséges, tekintettel az értékesített áruválasztékra, esetleg a vállalkozás székhelyén is. A reklamáció érvényesítésének pillanataként azt a pillanatot kell érteni, amikor az Eladó a Vevőtől átvette a reklamált árut.
A felek egyéb jogait és kötelezettségeit, amelyek összefüggenek az Eladó hibás teljesítéssel kapcsolatos felelősségével, az Eladó reklamációs eljárásrendje szabályozhatja.
Vevő az áru tulajdonjogát az áru teljes vételárának megfizetésével szerzi meg.
Az Eladót a Vevővel kapcsolatosan semmilyen, a Ptk. 1826. § 1. bekezdés e) pontja rendelkezései szerinti magatartási kódex sem köti.
A felhasználók panaszainak bíróságon kívüli elintézését az Eladó biztosítja az info@akunahu.com elektronikus cím segítségével. A Vevő panaszának elintézéséről az Eladó információt küld a Vevő elektronikus címére.
Eladó az áru értékesítésére vállalkozási engedély alapján jogosult. A vállalkozás ellenőrzését a hatásköre keretei között az engedélyező hatóság végzi. A személyes adatok védelmének területén a felügyeletet az Adatvédelmi Hivatal gyakorolja. A Cseh Kereskedelmi Felügyelet többek között meghatározott terjedelemben felügyeletet gyakorol a fogyasztóvédelemről szóló hatályos szövegű 634/1992 Sb. számú törvény betartása fölött.
A Vevő ezennel magára vállalja a körülmények megváltozásának kockázatát a Ptk. 1765. § 2. bekezdése értelmében.
INFORMÁCIÓK A SZEMÉLYES ADATOK VÉDELMÉRŐLA
regisztrációnak a www.akunashop.cz oldalon való kitöltésével a regisztráló személy (a továbbiakban csak mint „Regisztráló személy”) megadta a személyes adatait a személyes adatok védelméről szóló, hatályos szövegű 101/2000 Sb. számú törvény (a továbbiakban csak „Személyes adatok védelméről szóló törvény”) rendelkezéseinek értelmében. A 619 00 Brno, Přízřenice, Vídeňská 186/118 székhelyű, 25572652 azonosítószámú AKUNA CZ s.r.o. társaság (a továbbiakban csak „Adatkezelő”), kezel minden, a Regisztráló személy által megadott adatot a hatályos jogszabályokkal összhangban, főként a személyes adatok védelméről szóló törvény és az Európai Parlament és Tanács 2016. április 27-én kiadott (EU) 2016/679 számú, a természetes személyek védelméről a személyes adatok kezelésével kapcsolatban és ezen adatok szabad áramlásáról valamint a 95/46/ES (általános rendelkezés a személyi adatok védelméről) irányelv megszüntetéséről szóló rendelete (a továbbiakban csak „GDPR rendelet”) előírásai szerint bánik azokkal.
Az Adatkezelő attól függően kezeli a személyes adatokat, hogy az Adatkezelő ügyfele mely szolgáltatásokat veszi igénybe. Tekintettel arra, hogy az Adatkezelő szolgáltatásait csak az ügyfél regisztrációja után lehet igénybe venni, az Adatkezelő által kezelt adatok terjedelme a kiválasztott regisztráció függvényében eltér.Az ügyfél alapregisztrációja esetében a személyes adatok alábbi kategóriáiról van szó:
A személyes adatok Adatkezelő általi kezelése a megfelelő terjedelemben, az alábbi jogi alapokon:
d) az ügyfél személyes adatainak megadása elengedhetetlen a Kereskedelmi törvény 1723. § 1. bekezdése szerint megkötött szerződés által szabályozott kötelezettségvállalás létrejöttéhez.Az ügyfél személyes adatai kezelésének célja az Adatkezelő és az ügyfél között megkötött szerződés, valamint az általánosan kötelező jogszabályokban meghatározott további kötelezettségek szabályszerű teljesítése.
Az Adatkezelő mindig az Adatkezelő és az ügyfél közötti szerződéses kapcsolat fennállásának és a benne megállapodott teljesítési határidők ideje alatt kezeli az ügyfél személyes adatait, majd ezután még 5 évig.
Az ügyfél ezennel hozzájárulását adja Adatkezelőnek, hogy az Adatkezelő és a vele konszernt alkotó személyek termékeiről bemutatót, további együttműködésre vonatkozó ajánlatot és más üzleti híreket küldjön az információs társaságok szolgáltatásairól szóló 480/2004 Sb. számú törvény 7. § 3. bekezdése rendelkezései szerint.
A felhasználói fiók keretében az ügyfélnek hozzáférése van a saját kapcsolatfelvételi adataihoz, a megrendelés alapján keletkezett adatokhoz, a felhasználói névhez és jelszóhoz. A felhasználó fiók használatával az ügyfél kezelheti ezeket az adatokat. A felhasználói fiókhoz a hozzáférés csak a helyes belépései adatok, azaz a felhasználónév és jelszó megadása után lehetséges. Az Adatkezelő nem vállal felelősséget a belépési adatokkal való visszaélésért, hacsak ezt a helyzetet nem közvetlenül ő idézte elő. Az Adatkezelő megfelelő, rendszeresen frissített és ellenőrzött műszaki, szervezési és más intézkedéseket vezetett be, amelyek célja a személyes adatokhoz való jogosulatlan vagy véletlen hozzáférés, megváltoztatásuk, megsemmisítésük, elvesztésük vagy más jogosulatlan kezelésük megakadályozása.
Az Adatkezelő kijelenti, hogy a gazdasági társaságokról és szövetkezetekről szóló 90/2012 Sb. számú törvény 79. § rendelkezése alapján konszernt alkot további alanyokkal. A személyes adatok azon kedvezményezettjei közé tartoznak, amelyeknek az Adatkezelő a személyes adatokat rendelkezésre bocsátja, tekintettel az általánosan kötelező jogszabályok által az Adatkezelőre rótt kötelezettségekre a hatóságok, mégpedig a közigazgatási, bírósági vagy egyéb hatóságok. Tekintettel az ügyfél és az Adatkezelő közötti szerződés szabályszerű teljesítésére az Adatkezelő ugyancsak átadhatja az ügyfél személyes adatait a szükséges mértékben a kedvezményezettek másik kategóriájának, mint például fuvarozóknak vagy bankoknak. Tekintettel a jelen szerződés szabályszerű teljesítésére és az Adatkezelő konszernjében lévő alanyok együttműködésére az Adatkezelő az ügyfél személyes adatait az Adatkezelővel konszernt alkotó alanyok számára rendelkezésre bocsátja, mégpedig az Európai Unió (Európai Gazdasági Térség) keretei között és azon kívül is. Ezek az alanyok úgy lépnek fel, mint a személyes adatok kezelői és a személyes adatok védelmének összehasonlítható szabályait és elveit fogják betartani, mint amilyeneket az Adatkezelő. Az Adatkezelő garantálja a személyes adatok átadását a konszern említett további tagjai számára az alany jogainak maximális megóvásával, az átadott adatok mennyiségének minimalizálását és a konszern minden tagjának a GDPR-rel összhangban való működését. A személyes adatok kedvezményezettjeinek aktuális lehetséges felsorolása a következő:
AKUNA CZ, s.r.o., Azonosító száma: 255 72 652, székhelye Vídeňská 186/118, Přízřenice, 619 00 Brno
DC Savings System, a.s., Azonosító száma: 293 15 450, székhelye Vídeňská 186/118, Přízřenice, 619 00 Brno
AKUNA INTERNATIONAL CORPORATION, L4W5B6 Ontario, Mississauga, Satellite Drive 5115, Kanada, Cégjegyzék szám: 062 88 227
AKUNA Polska, Sp. z o.o., ul. 11-go Listopada 11, 40-387 Katowice, Lengyelország
Akuna Deutschladnd GmbH, Adlersgestell 129, 124 39 Berlin, Németország
Akuna Italia S.r.l., V. Giuseppe Bernascone, 1 21100 Varese, Olaszország
AKUNA SK, s.r.o., Borekova 10, 821 06 Bratislava, Szlovákia
AKUNA HUNGARY, Kft., 1111 Budapest, Bartók Béla út 30, Magyarország
AKUNA UKRAINE LTD, Verkhovnoi Rady blvd. 12, Kiev 04071, Ukrajna
UAB "Akuna LT", Kazbeju g.25 , LT 02241 Vilnius, Litvánia
OOO „Akuna RU“, Prostornaja 7, Moscow 107392, Oroszország
Az ügyfélnek, mint az adatok alanyának, a következő jogai vannak az Adatkezelővel szemben:
d) Az adathordozási jog azt jelenti, hogy az ügyfélnek joga van az Adatkezelő által kezelt személyes adatai átvitelére (egyetértés alapján vagy a szerződés teljesítésének céljára) más adatkezelőhöz. Az ügyfél jogosult a saját személyes adatainak az Adatkezelő általi kezelésével kapcsolatosan panaszt tenni az Adatkezelőnél, vagy a Személyes Adatok Védelmének Hivatalánál. Az adatok alanyainak (ügyfelek) jogairól bővebb információ a Személyes Adatok Védelmének Hivatala internetes oldalain áll rendelkezésre.(https://www.uoou.cz/6-prava-subjektu-udaj/d-27276)
Az Adatkezelő weboldalai www.akunashop.cz és www.akunahu.com ún. cookie-kat használnak. Olyan rövid szöveges üzenetekről van szó, amelyeket a weboldal elküld a számítógép, okos telefon vagy más berendezés böngészőjébe. Ezen üzenetek célja, hogy feljegyezzék az ügyfél látogatását a weboldalon és ezután optimalizálják az ügyfél számára a weboldal működését. Az ügyfél ezennel információt kapott arról a tényről, hogy a cookie fájlok képesek adatokat gyűjteni a web meglátogatásáról, majd ezeket az adatokat felhasználni a személyre szabott reklámok megjelenítéséhez. Ezek az adatok azonban nem képesek a web látogatójának azonosítására. Az ügyfél befolyásolja a cookie fájlok használatát az általa használt webes böngésző függvényében. A webes böngészők alapértelmezett beállítása eltérhet egymástól, ezért az ügyfélen múlik, hogy a saját webes böngészőjében a cookie-k tárolásának milyen módját engedélyezi és milyen módját nem.
AZ ADATKEZELŐ ELÉRHETŐSÉGI ADATAIA
jelen személyes adatok védelméről szóló információk 9.7 Szakaszában megjelölt jogok érvényesítéséhez lépjen kapcsolatba az Adatkezelővel a székhelye címén, e-mail segítségével, esetleg a saját felhasználói fiókja segítségével.
AKUNA HU, kft.,Bartók Béla út 30, Budapest, 1111 , Adószám: 13793649243
KÜLÖNÖS RENDELKEZÉSEK ARRA AZ ESETRE, HA A VEVŐ NEM FELHASZNÁLÓ
Azokban az esetekben, ha a Vevő nem felhasználó, az Üzletszabályzat 5.1 - 5.7 cikkelyeiben, 7.2 -7.5 és 8.3 cikkelyeiben szereplő rendelkezéseket nem kell alkalmazni.
Abban az esetben, ha a Vevő nem felhasználó, az Eladót csak azért terheli felelősség, amilyen kárt az Eladó okozott.
Ha az adásvételi szerződéssel megalapított viszony nemzetközi (külföldi) elemet tartalmaz, akkor a felek megállapodnak, hogy a kapcsolatot a cseh jog szabályozza. Ezzel nem sérülnek a felhasználó általánosan kötelező jogszabályokból következő jogai.
Ha az Üzletszabályzat valamely rendelkezése érvénytelen vagy hatálytalan vagy azzá válik, az érvénytelen rendelkezés helyébe olyan rendelkezés lép, amelynek értelme az érvénytelen rendelkezés értelmét a lehető legjobban megközelíti. Egy rendelkezés érvénytelensége vagy hatálytalansága nem befolyásolja a többi rendelkezés érvényességét. Az adásvételi szerződést módosítani és kiegészíteni csak írásos formában lehet.
Az adásvételi szerződés az Üzletszabályzatot is beleértve az Eladó által elektronikus formában irattározásra kerül és nem hozzáférhető.
Az Üzletszabályzat mellékletét képezi a Minta tájékoztatás a Vevő távolsági módon megkötött szerződéstől való elállásának jogáról és a Minta nyomtatvány az adásvételi szerződéstől való elálláshoz.
A vitás kérdések, amelyeknél az egyik oldalon a vállalkozó, a másik oldalon a felhasználó áll, megoldhatók bíróságon kívül. Itt a vitás kérdések megoldásának az általános bíróságokon kívüli módjáról van szó. A felhasználói perek bíróságon kívüli megoldásának alanya a Cseh Kereskedelmi Felügyelet, 120 00 Praha 2, Štěpánská 567/15, http://www.coi.cz/cz/spotrebitel/prava-spotrebitelu/mimosoudni-reseni-spotrebitelskych-sporu-adr/.
Az Eladó elérhetőségi adatai: kézbesítési cím: Akuna HU, kft., Bartók Béla út 30, Budapest, 1111, elektronikus postacím: info@akuna.hu, telefon 0036 70/607 1755.
„Elfogadom, hogy a Akuna HU Kft. (Budapest 1111 Bartók Béla út 30.) által a www.akunahu.com weboldalonfelhasználói adatbázisában tárolt alábbi személyes adataim átadásra kerüljenek az OTP Mobil Kft. (1093 Budapest, Közraktár u. 30-32.), mint adatkezelő részére. A továbbított adatok köre:
Az adattovábbítás célja: a felhasználók részére történő ügyfélszolgálati segítségnyújtás, a tranzakciókvisszaigazolása és a felhasználók védelme érdekében végzett fraud-monitoring.
Kelt Brünnben, 2019. 07. 01. napján
Hozzájárulok, hogy az AKUNA HU kft. (Korlátolt Felelősségű Társaság, cím: Bartók Béla út 30, Budapest, 1111, Adószám: 13793649243) és a vele konszernben működő egyéb társaságok által szervezett termékismertetői, üzleti, oktatási, kulturális és közösségi, társasági rendezvényeken való részvételemmel összefüggésben az AKUNA HU kft. (Korlátolt Felelősségű Társaság) és vele konszernben együttműködő társaságok üzleti és reklámanyagaiban, méghozzá papíralapú és elektronikus formában egyaránt (főleg weboldal és közösségi felületek) közzétételre kerüljenek olyan adatok és anyagok (főleg fényképek), amelyekből a személyem azonosíthatóvá válik. Ezen hozzájárulásomat a köztem és az AKUNA HU kft., Korlátolt Felelősségű Társaság között köttetett Disztribútori Szerződés időtartamára és az azt követő 5 évre adom.
A hozzájárulásomat az említett társaság kérésére adom meg és tudomásul veszem, hogy azt bármikor visszavonhatom, azzal együtt, hogy a visszavonás folyamata nem lehet bonyolultabb a beleegyezés megadásának folyamatával. Illetve tudomásul veszem, hogy a visszavonási kérelmemet az info@akunahu.com e-mail címre kell elküldenem.
HOZZÁJÁRULÓ NYILATKOZAT DIREKT MARKETING ANYAGOK KÜLDÉSÉHEZ
Hozzájárulok, hogy az Adatkezelő általa vagy vele konszernben működő egyéb társaságok által összeállított termékismertető anyagokat, további együttműködési ajánlatokat és egyéb direkt marketing anyagot küldjön a részemre.